Chavette

Eune chavette () ou un chabot ( sabot,  chabot,  koondüpi) est l'pid d'cône à un annima. Dans ches annimaux l's ortés ont 'té r'jouaints pouor faithe un pid et l's ongl'yes ont formé un but ou des buts d'cône sus tchi qu'l'annima marche.

Dans la zoologie nou-s'a classifié des  bêtes à chavettes auve lé nom en Latîn Ungulata.

Y'a des difféthentes manniéthes dé chavette:

 Les j'vaux ont des chavettes entchiéthes sus tchi nou peut féther un fé dé j'va.
 Y'a des bêtes tch'ont des chavettes à deux èrgots - coumme par exempl'ye les vaques, les bêtes à saie et les biches. Ches bêtes ont l' pid froutchi ( ongllet, ongllon, fourchaette, sabot fourtchi).

 Judaisme 

S'lon les louais du mangi ès Juis, il' ont drouait d'mangi les bêtes tch'ont l'pid froutchi et tchi reunminnent - par exempl'ye, s'lon ches louais, les Juis n'sont pon s'posés d'mangi d'la viande dé chanmeau (tchi reunminne mais n'a pon l'pid froutchi) ni du lard (ouaithe qu'la bête à saie ait l'pid froutchi, ou n'reunminne pon).

 Crianche 
Lé Pid-froutchi est un mênom du Dgiâbl'ye.

Category:Anatonmie